7 Lodꞌo dꞌai èle sasabꞌa-laꞌa ra, èèna na badha bhelu ciꞌu bhodho mai nèti roꞌa jꞌajꞌèra dhu dènge boe too-lane. Badha neꞌe labꞌa rèngu dua ra, toke na segi si, aa na pamadhe dua ra.✡ Daniel 7:7, Rai-haha Rupa Hiu 13:5-7, 17:8, Daniel 7:21 8-9 Dènge jꞌara neꞌe, dua ra madhe ètu kota kapai, dhu uru èèna era dhèu paku pamadhe Lamatua rèngu ètu ajꞌu palolo-palèbha. Te kota neꞌe jꞌajꞌi le kota bhelu, sèmi kota Sodom dènge rai Masir uru èèna. Èèna na, dhèu core eele ngiꞌu aae dua ra, toke dꞌai tèlu lodꞌo dènge ca èta. Ka dhèu-dhèu nèti suku aaꞌi-aaꞌi, nèti udhu-rasa aaꞌi-aaꞌi, aa dènge nèti kabarai aaꞌi-aaꞌi ra, mai lingu. Dhèu se roꞌo boe hia ijin ho padhane si,✡ Yesaya 1:9-10 10 lula ra karejꞌe laladhe ngiꞌu aae dhèu dua se, dhu mai lalai ngangee dhèu ae ètu rai-haha ne. Ka dhèu se aaꞌi-aaꞌi ra tao pesta, aa ra paꞌadhu hadia èci dènge èci.
14 Dènge sèmi neꞌe, jꞌajꞌèra ka dua seli le. Te ngaa baku pamudꞌe! Te calaka ka tèlu oe mai kèna.
15 Hèia ana pajuu Lamatua ka pidhu tiu tèbhe na. Kacaꞌa laa, jaꞌa tadèngi lii ae-ae nèti sorga, dhu peka na,
"Limuri ne, dhu rèdꞌu paredha ètu rai-haha,
dhodhoka Ama Lamatua dènge Kristus,
nuka Dhèu dhu Lamatua hagꞌe nare karèi nèti uru ka mai.
16 Ka 24 (dua nguru èpa) katua dhu madhèdi ètu dedha kadera paredha ètu madha Ama Lamatua, tadèngi lii èèna kahèi. Hèia ra patitu kètu urutuu, toke rèhu ra dꞌai rai, ka ra koa-kio Ama Lamatua, 17 aa sodꞌa, peka na,
"Oo Ama Lamatua!
Kètu jiꞌi!
Ama Lamatua jiꞌi!
Lamatua ka dhu paredha aaꞌi-aaꞌi.
Lamatua ka dhu koasa nare aaꞌi.
Lamatua ka dhu karèi nèti uru ka mai.
Lamatua ka dhu deo neꞌe ne.
Jiꞌi manèngi makasi mi Lamatua,
Lula Ama pake le koasa Mu dhu kapai risi,
sèna ka mèdꞌu paredha ètu rai-haha.
18 Te ngaa dhèu nèti suku-suku nasa titu kèna,
lula rèngu roꞌo boe madhutu Lamatua.
Te ngaa limuri ne, Lamatua nasa kahèi,
lula rèngu roꞌo boe tadhe Ne.
Limuri ne, dꞌai le lodꞌo na,
sèna ka Lamatua huku dhèu dhu pusi-pahae boe Ne.
Limuri ne, dꞌai le lodꞌo na,
ho Lamatua palaho dhèu dhu palaho dhèu leo.
Limuri ne, dꞌai le lodꞌo na,
ho Lamatua parisa lii langu dhèu madhe.
Limuri ne, dꞌai le lodꞌo na,
ho Lamatua bꞌae-bajꞌa èi kabhèsu dhèu sabꞌa Na.
Nuka: dhèu rèti lii padhai Lamatua,
dènge dhèu unu Lamatua,
Ana iiki-dhèu kapai, dhèu ngèru-dhèu heka.
Lamatua bꞌae rui-jꞌajꞌèra mi dhèu aaꞌi-aaꞌi ra,
